प्रदेश सरकार ने कुछ महीनों पहले करीब पौने नौ हजार बीघा का यह भूमि सीलिंग एक्ट के तहत अधिग्रहित कर ली थी। नरेंद्र मोदी के प्रधानमंत्री बनने पर खुशियां मनाने और दूध सस्ता बेचने वाला घांची समाज आज उनकी ही पार्टी की प्रदेश सरकार के विरोध में खड़ा है। घांची समाज का विरोध सोजत के पास सरदार समंद स्थित 8 हजार 772 बीघा गोपालन भूमि के प्रदेश सरकार द्वारा किए गए अधिग्रहण के विरोध में है। घांची समाज भूमि को अपने गोपालन के लिए आवश्यक मानते हुए पुनः आवंटन की मांग कर रहा है। इस मांग को लेकर जोधपुर घांची समाज ने आज आक्रोश रैली निकाली। जिसमें समाज के हजारों महिला पुरुष शामिल हुए।